Storgata 12 (Moss)

Storgata 12 er en bolig tidligere innredet med brenneri og tobakksfabrikk beliggende i sentrum av Moss. Gjennom tidene har adressen hatt ulike husnummer. Fra en matrikkel i 1800 står huset oppført som nr 1, uten gatenavn. Det er ikke før i 1868 at en matrikkel referer til adressen som Storgaden, denne gangen med husnummer 44a. Mellom perioden 1898 og 1918 har det husnummer 6 og i 1919 byttes adressen til Storgaten 12. Navnet på gården har tatt navnet etter eierene. Tidligere har gården vært Laulundgården og Holstegården. I dag går det under navnet Færdengården.   

Færdengården, er en av fire bygninger som tidligere er regulert for bevaring og har falt ut av kulturminnekartet ved en feiltakelse. Storgata 12 skulle videreføres som hensynssone H570 i sentrumsplanen. Allikevel er det bevaringsverdig på bakgrunn av alder.

Fakta

Utforming 
Bygget ligger litt tilbaketrukket fra gaten og er i dag et stort teglsteinhus i én etasje, innredet med et loft. Den upussede teglen som var dominerende på denne tiden, gir bygget en vakker og tidløs estetikk. Teglsteinen er et holdbart byggemateriale i tillegg til at det har svært høy brannmotstandsevne. Den solide strukturen er sammensatt av granitten i grunnmuren, sålbenkene og trappene. Vinduene har fire-rams trevinduer med 2 ruter i hver ramme. Det er dekorative teglstein ved vinduene, som gir et spesielt preg. Vinduene har buede topper, og det er utskjæringer øverst og en spesiell utforming nederst ved sokkelen. Under taklinjen er det en dekorativ frise med merkede bølgede mønstre.

Eierskap 

 I 1812 kjøpte Lorenz C. Schnitler gården
 I 1821 overtok H. Chr. Bergh og anla en brennerifabrikk i gården.
 I 1826 kjøpte Momme Peterson området 
 I 1828 fraskilte Peterson den øvre løkka og solgte resten til Christian Laulund med brenneri 
 I 1842 kjøpte Fr. J. Holst gården 
 I 1914 kjøpte Dr Alf Færden gården

Historie 
Storgaden, bedre kjent som Storgata i dag, fikk navnet sitt før 1841. Dette er en av de eldste gatene i Moss og strekker seg fra nordre jernbaneovergang og hele veien til Henrich Gerners gate. Som den første brolagte gaten i Moss allerede i 1808, var denne gaten i mange år byens viktigste gate mellom møllene og havna. Tomtene som ble for det meste ble eid av ledene menn strakte seg hele veien ned til Mossesundet før jernbanen ble bygd i 1879 og halverte tomtene i to. På 1700-tallet tilhørte eiendommene menn som drev innen handel og produksjon. Opp gjennom årene har det blitt drevet ulike sorter produksjon, pakkhus, brenneri, feltspatmølle og ysteri. Hvert hus har sine egne særpreg med verdifulle dimensjoner og materialbruk. Husenes stil gir utrykk for arkitekturen som fant sted i Moss på 17 og 1800-tallet. I dag er mange av bygningene fredet.  

I 1803 solgte Andreas Chrystie Storgaten Nr 1 tilhørende med eng og kornløkker på østre og nedre side av Storgaten til Kaptein Michael A. Sundt. Etter få år ga han den til Byfogd H. Scheel. I 1812 kjøpte Lorenz C. Schnitler, kirgsråd og skibsreder gården for 24 000 riksdaler med en betingelse om at fetteren Magnus I Tyrhol, skulle ha forkjøpsrett for samme pris. I 1821 hadde det allerede vært tobaksfabrikk her, men da kjøpmann H.Christian Bergh ble eier oppførte han en brenderifabrikk i gården. Etter Berghs død ble eiendommen i 1826 solgt til Momme Peterson for 6150 specidaler. Han valgte å skille eiendommen, beholdt øvre løkke og solgte resten til Christian Laulund. Christian var dansk født og kom til Moss rundt 1815 som kontorfullmektig hos Henrik Gerner. Her ble han værende i 14 før han stiftet sin egen forretning. Han ble betrodd kommunale verv og var i mange år forlikskommissær og løytnant ved borgerskapet. Han var kjøpmannen som drev skipsverft og trelastopplag på den delen av tomten som lå ned mot vannet før Jernbanebebyggelsen ekspropiterte tomten i 1876. Laulund bygget om brenneriet og drev korn og trelastforretning frem til han så seg nødt til å selge eiendommen i 1842. Ved hjelp av Chr.Bassøe, leide de Moss Hotel også kjent som "Klubbgaarden". Dette drev Laulund frem til sin død i 1849. To år senere kjøpte Frederik Holst eiendommen for 2700 specidaler. I sammarbeid med Carl M. Sylvander ble et nytt brenneri bygd. Sylvander var født i Strømstad i 1810 og kom til Moss som blikker og kobberslagersvend. Han eide på et tidspunkt Gudegaarden hvor Torvgaarden ble oppført i hagen på tomten i senere tid. Dette ble lagt ned i 1863 og benyttes i dag som hage. Det gamle hovedhuset, en daværende to-etasjes trebygning, ble også revet ned av Holst kort tid før sin død i 1865, og bygget det nåværende murhuset.   

I dag går også bygningen under navnet Færdengården, grunnet dr. Alf Færden sin overtakelse av gården i 1914, to år etter han flyttet til Moss. Her innrettet han seg med legepraksis og bolig. I 1928 giftet han seg med pianist Aasta Elizabeth Reiss (1902-1970), og ett år senere fikk de en sønn sammen, Helge Michael Færden (1929-2014). Dessverre varte ikke ekteskapet lenge da det ble oppløst i 1943. Likevel ble dr. Alf Færden værende på gården helt frem til sin død i 1972, noe som vil si at han ble 91 år gammel.     

Det gamle Bryggerhuset er i dag ombygget til en stor og sjarmerende leilighet. Kjelleren er deler av det opprinnelige spritbrenneriet, hvor 80 000 potter (nesten 80 000 liter) med brennevin ble produsert hvert år. Nåværende eier av hovedhuset, Ulla Riseng, innredet en særskilt loftsleilighet i 1981 ved arkitekt Wencke Selmer. Peisen er spesiell med tanke på at pipeløpet er skjevt. Da huset ble bygd skulle pipen stå midt på taket utenfra men dette passet ikke med pipeplasseringen i første etasje.

Beboere

Folketellingen i 1835 
Christian Laulund, født i 1784. Fødested: Alstrup, Danmark. Flyttet til Moss og jobbet som kjøpmann. Gift i 1832 

Maren Dorothea Elisabeth Heyerdahl, født i 1808. Fødested: Høland, Akershus. Gift i 1832. Døde i 1893

Barn: 

 Juliane Dorothea Laulund, født i 1835. Fødested: Moss, Østfold
 Hanna Henriette Laulund, født i 1837. Fødested: Moss, Østfold 
 Christiane Elise Laulund, født i 1848. Fødested: Moss, Østfold

Folketellingen i 1868 
Frederik Julius Holst, født i 1818. Fødested: Tønsberg, Vestfold. Jobbet som trelasthandler, skipsreder og stortingsrepresentant frem til han døde i 1865.  

Caroline Dorothea Holst, født i 1822. Fødested: Moss, Østfold. Ble enke i 1865.

Barn: 

 Christian Monrad Holst, født i 1850
 Caroline Fredrike Holst, født i 1858

Folketellingen i 1919 
Alf Georg Færden, født i 1881. Fødested: Oslo. Flyttet til Moss i 1912 og kjøpte Storgata 12 to år senere i 1914. Her innredet han seg med legepraksis og bolig. Gift med Elisabeth Reiss fra 1928-1943. 

Aasta Elisabeth Reiss, født i 1902. Fødested: Oslo. Jobbet som pianist og kabaretartist. Gift med Alf Færden fra 1928-1943. Giftet på nytt med overlege Einar Murstad i 1944.

Referanser 

 https://www.kulturminnesok.no/kart/?q=&am-county=&lokenk=location&am-lok=&am-lokdating=&am-lokconservation=&am-enk=&am-enkdating=&am-enkconservation=&bm-county=&cp=1&bounds=59.43621093567315,10.661056637763977,59.43415411782785,10.663202404975891&zoom=18&id=c1cf757f-54ef-11eb-818d-005056bf3d73 Kulturminnesøk. Besøkt 27.10.23.
 https://www.moss.kommune.no/_f/p1/i2f9163af-3c08-44e2-a5d0-14ff28c06792/kulturminneplan-moss-kommune-2017-2029.pdf Moss kommune. Besøkt 27.10.23.
 https://www.mossbyleksikon.no/index.php?title=Færdengården Moss byleksikon. Besøkt 27.10.23.
 https://sveaas.net/familygroup.php?familyID=F66705&tree=tree1 Slekt skal følge slekters gang. Besøkt 27.10.23.
 https://nbl.snl.no/Elisabeth_Reiss Store Norske Leksikon. Besøkt 27.10.23.
 https://sveaas.net/getperson.php?personID=I131559&tree=tree1&sitever=standard Slekt skal følge slekters gang. Besøkt 27.10.23.
 https://sveaas.net/getperson.php?personID=I16197&tree=tree1 Slekt skal følge slekters gang. Besøkt 27.10.23. 
 Mossiania fra eldre kilder. 
 https://www.digitalarkivet.no/census/person/pf01053319000575 Digitalarkivet. Besøkt 27.10.23
 https://media.digitalarkivet.no/view/5762/410 Digitalarkivet. Besøkt 27.10.23.
 https://nn.wikipedia.org/wiki/Frederik_J._Holst Wikipedia. Besøkt 27.10.23.
https://web.archive.org/web/20110211090318/http://www.mossby.no/gatenavn.phtml#27 www.mossby.no. Besøkt 27.10.23.
Nyquist, O. (1926). Mossiana fra eldre kilder. Bjørn Ringstrøms Antikvariat. 
Matrikulerende Eiendomme i Moss. (1897). Moss Aktiebogtrykkeri.
Matrikulerende eiendomme i Moss. (1920). Moss boktrykkeri (Bjørn Kristensen).
Matrikulerte eiendomme i Moss. (1923). Moss boktrykkeri (Bjørn Kristensen).
Matrikulerte eiendomme i Moss. (1933). Moss boktrykkeri (Bjørn Kristensen).
Moss by´s Matrikkel. (1835). M.B. Landstad.
Eiendomme i Moss. (1868). 
Matrikulerende Eiendomme i Moss. (1884). Moss bogtrykkeri.
Matrikulerende Eiendomme i Moss. (1889). Moss bogtrykkeri.
Matrikulerende eiendommer i Moss. (1919). C. Vong & Søns boktrykkeri, Moss. 
Eiendommen Matt.-No i Moss. (1841). 

Byggverk i Moss
Storgata (Moss)